 -
                                  udskrift
                                      af
                   sø- og handelsrettens dombog
                                  ──────────
den 9. februar 2001 blev af retten i sagen
h-0139-99
theodor dalgaard-sørensen
(advokat peter blenstrup nielsen)
   mod
vida ab
(advokat morten kroon)
afsagt sålydende
                                    d o m:
dommen behandler spørgsmålet om sagsøgeren, theodor dalgaard-sørensen, i forbindelse
med opsigelse af en agenturaftale har krav mod sagsøgte, vida ab, om godtgørelse efter han-
delsagentlovens § 25.
parternes påstande
                                              - 2 -
dalgaard-sørensen har nedlagt påstand om at vida skal betale 368.758,64 kr. til dalgaard-
sørensen med proces rente fra sagens anlæg den 12. juli 1999.
vida har nedlagt påstand om frifindelse.
sagens omstændigheder
dalgaard-sørensen og vida kom i slutningen af 1997 i kontakt med hinanden. dalgaard-
sørensen var på daværende tidspunkt salgschef hos import kompagniet, aalborg. vida er
moderselskab for 5 datterselskaber der hver driver savværk.
den 29. december 1997 og den 21. januar 1998 blev der afholdt møder mellem dalgaard-
sørensen og administrerende direktør hos vida, santhe dahl. møderne mundede ud i at der
mellem parterne med virkning fra den 1. marts 1998 blev indgået agenturaftale. den skriftlige
agenturaftale blev konciperet af dalgaard-sørensens advokat og underskrevet af dalgaard-
sørensen og vida henholdsvis den 1. og den 3. maj 1998.
af aftalen fremgår blandt andet:
   "...
                                        §2
distrikt:
agentens distrikt er hele danmark.
som bilag 1 vedlægges liste over 30 kunder, som agenturgiver i forvejen selv handler med.
agenturgiver vil også selv i fremtiden forestå betjening af de i bilag 1 nævnte kunder og
agenten får ikke provision af agenturgiverens salg til de i bilag 1 nævnte kunder.
...
                                       §4
provision:
agenten modtager i perioden 1. marts 1998 til 30. juni 1998 en grundprovision på dek
40.000,00 + moms pr. måned.
                                               - 3 -
fra 1. juli 1998 modtager agenten en fast provision på dek 30.000,00 + moms pr. måned.
endvidere modtager agenten 1% i provision af faktureret omsætning incl. transport.
...
endvidere modtager agenten dek 3,50 pr. kørt kilometer for agenturgiveren, idet agenten
forpligter sig til at føre kørselsregnskab.
...
agenten har også krav på 1% provision hvis en kunde, som agenten tidligere har besøgt eller
optaget ordre hos bestiller direkte hos agenturgiveren.
agenten afholder selv alle udgifter vedrørende sin virksomhed, herunder husleje, telefon,
porto, brevpapir, edb, forsikring, m.v.
...
                                         §9
repræsentation i øvrigt:
agenten må ikke - så længe nærværende aftale er i kraft - repræsentere andre savværker i
danmark end agenturgiverens.
                                         §10
markedsføring:
agenten tilrettelægger markedsføring efter agenturgiverens anvisninger. agenturgiveren
betaler udgifter til markedsføringsmateriale.
..."
dalgaard-sørensens hverv bestod i at afsætte vidas produkter til danske trælasthandlere. der
blev i hvert enkelt tilfælde indgået kontrakt med det af vidas datterselskaber/savværker som
skulle producere varer til opfyldelse af den indgåede kontrakt.
umiddelbart efter indgåelsen var der mellem parterne korrespondance om hvilke kunder vida i
forvejen handle- de med, jf. aftalens § 2, og hvilke kunder der fremover kunne betjenes af
                                               - 4 -
dalgaard-sørensen. i dommen undlades en nærmere opregning af disse.
ved brev og fax af 12. februar 1999 opsagde vida agenturaftalen. af opsigelsen fremgår:
"...
det avtal som ingicks i maj 1998 sägs härmed upp med omedelbar verkan. det betyder att vi
fullföljer avtalets innebörd under såväl innevarande månad som mars månad 1999.
vid sammanträde med santhe dahl i göteborg har denna önskan redan anmälts. det lämnades
även då förslag till fortsatt samarbete, innebärande att du arbetar med rörlig provision på
2,5%. du är naturligtvis fri att arbeta med andra leverantörer.
för ordningens skull sänder vi detta brev både per fax och brev idag. vi önsker att du
bekräfter uppsägningen av avtalet.
vi ser frem emot ett fortsatt samarbete med dig. om något är oklart om framtida villkor,
diskuteras det med santhe dahl.
..."
ved fax af 23. februar 1998 bekræftede advokat peter blenstrup nielsen på vegne dalgaard-
sørensen opsigelsen af agenturaftalen. advokaten tog forbehold for kompensationskrav. han
tilkendegav at vidas forslag om fremtidigt samarbejde med en provisionssats på 2,5 procent
var uacceptabelt. advokaten anførte at såfremt dalgaard-
sørensen "skal acceptere en forringelse af sin agenturaftale må han tilsvarende have de bedst
mulige salgs- vilkår og i den forbindelse har min klient oplyst, at
                                                      3
f. eks. det danske trælastkompagni kan købe en m hos dem kr. 50,00 billigere og at det
danske trælastkompag- ni yderligere opnår en rabat på 1,5%"
ved fax af 24. februar 1998 afviste vida dalgaard-sørensens kompensationskrav. vida stillede
sig uforstående overfor at dalgaard-sørensen ikke kunne acceptere den normale procentsats
for agentprovision indenfor træbranchen.
vidas omsætning med kunder i danmark hvor kontrakterne er indgået gennem dalgaard-
sørensen, har samlet udgjort 12.340.608 sek. heraf har omsætningen efter den 31. marts
1999 været på 938.934 sek.
                                               - 5 -
dalgaard-sørensen har udarbejdet en oversigt over de kunder han har betjent, med markering
af de kunder der angiveligt blev tilført af ham. oversigten udelades i dommen.
af dalgaard-sørensens skatteoplysninger fremgår at han i 1998 og 1999 havde skattepligtigt
virksomhedsoverskud på henholdsvis 397.244 kr. og 108.151 kr.
forklaringer
theodor dalgaard-sørensen har forklaret at han i 1960 blev uddannet snedker og fra 1973
har været ansat i for skellige virksomheder der handlede med tømmer. fra 1993 har han været
salgschef.
han fik kontakt med santhe dahl fra vida i december 1997. de havde to møder henholdsvis
den 29. december 1997 og den 21. januar 1998. han har på intet tidspunkt set de notater fra
mødet der er fremlagt under sagen. han har aldrig fået eller bedt om mødereferater.
han kendte vida fra tidligere. han vidste at vida selv handlede med storkunder, for eksempel
odense tømmerhandel. i 95% af handlerne blev der anvendt agenter.
                                                  3
på møderne blev det ikke drøftet hvilket antal m træ han som minimum skulle sælge. han
                                                                            3
mener derfor ikke at han skulle være forpligtet til at sælge mindst 20.000 m træ. der blev
heller ikke talt om hvilke kunder han skulle besøge. derimod blev det drøftet hvad de enkelte
savværker kunne præstere.
der blev ikke talt om at vida havde andre agenter i danmark, men derimod om at vidas
datterselskaber selv handlede med storkunder i danmark.
han ophørte hos import kompagniet ved udgangen af december 1997. han tog kunder med fra
tidligere ansættelse. før han tiltrådte som agent for vida den 1. marts 1998, ekspederede han
kunder for vida der i de tilfælde send- te kontrakten direkte til kunden.
i forbindelse med kontraktindgåelsen var der mellem ham og vida enighed om at en del kunder
var hans, uanset vida først havde opført dem som vidas kunder. han forstod på de
pågældende kunder at de ikke tidligere havde handlet med vida.
                                               - 6 -
han har handlet med en del trælasthandlere som er tilknyttet det danske trælastkompagni
a/s. fakturaer der er påført konto nr. 106.98, vedrører hans salg.
efter opsigelsen har han måttet finde nye samarbejdspartnere. han er agent for 2 savværker
hvor han alene får 3 procent provision ved aktuelt salg. han har her- under 3 store
tømmerhandlere som kunder. på nær 10 kun- der har han mistet alle de kunder han leverede
til da han havde kontrakt med vida, herunder de kunder som han havde tilført.
han blev efter kontraktsophøret bekendt med at en af vidas nye agenter i danmark handlede
med en af hans tidligere kunder.
det er en statsautoriseret revisor der har udarbejdet hans regnskab som er fremlagt under
sagen. regnskabet udviser blandt andet et overskud på kørsel på 73.000 kr. dette overskud
blev anvendt til kontorudgifter (edb, printer, fotokopi mv.).
han kan ikke huske sit samlede salg i den tid han var agent for vida.
santhe dahl har forklaret at han er administrerende direktør hos vida. selskabet har tidligere
solgt til kunder i danmark, dels gennem agenter, dels direkte for eksempel til det danske
trælastkompagni a/s. i det omfang der blev solgt gennem agent, var provisionen på 2 til 2½%
i enkelte tilfælde 3%. vida har ikke tidligere indgået aftale med agenter om fast vederlag.
han kom i 1997 i kontakt med dalgaard-sørensen der da var ansat hos import kompagniet
som havde økonomiske vanskeligheder.
på mødet med dalgaard-sørensen den 29. december 1997 noterede han dalgaard-sørensens
tidligere beskæftigelse. der blev endvidere drøftet forventninger til fremtidigt salg. parterne
                                              3
lavede en kalkule på årligt salg af 20.000 m træ eller en omsætning på 3,4 mill. kr.
på mødet den 21. januar 1998 blev der mellem parterne også drøftet et tillæg for
kørseludgifter.
dalgaard-sørensen stillede krav om at en del af provisionen blev givet som fast vederlag.
                                              3
forudsætningen var årligt salg af 20.000 m der imidlertid let ville kunne opfyldes når man tog
                                               - 7 -
branchen i betragtning.
han fandt ikke at der var anledning til at anføre i kontrakten at vida havde andre agenter i
danmark. dette havde været oplyst under forhandlingsforløbet. hver agent fik i øvrigt sin egen
kundeliste, så der var kun konkurrence når agenterne på eget initiativ opsøgte kunder. det
kunne i så fald ske at flere agenter opsøgte samme kunde.
aftalen med en kunde kunne vedrøre flere leverancer. den sidste leverance kunne tidsmæssigt
ligge langt efter kontraktens indgåelse. fakturaerne blev udskrevet løbende, og vidas agenter
fik over fax sendt fakturakopi pr. leverance.
da samarbejdet havde forløbet et stykke tid viste det sig, at målsætningen ikke blev opfyldt.
han besøgte derfor dalgaard-sørensen i juni 1998 hvor de drøftede si- tuationen. der
foreligger ikke notater fra mødet. han har ikke haft andre møder med dalgaard-sørensen. han
besluttede at give samarbejdet en chance til, og i den følgende tid solgte man i visse tilfælde
med ekstra rabatter.
i januar 1999 foretog vida en optælling af dalgaard- sørensens salg. i de sidste 10 måneder af
                             3
1998 var der solgt 5.000 m træ. på den baggrund blev der den 27. januar 1999 holdt et møde
i gøteborg hvor dalgaard- sørensen blev tilbudt at fortsætte på normale provi- sionsvilkår.
dalgaard-sørensen blev således tilbudt en provision på 2,5% der senere kunne forhøjes til 3%.
derimod ville vida ikke længere give dalgaard-sørensen et fast vederlag. til gengæld kunne
dalgaard-sørensen fremover også samarbejde med andre end vida. dalgaard- sørensen sagde
under mødet at han ville tale med sin advokat.
efter opsigelsen af agentaftalen har dalgaard-sørensen i enkelte tilfælde indgået kontrakter for
vida. i de tilfælde har dalgaard-sørensen fået 3% provision. der er afregnet provision for
samtlige de aftaler, der er indgået, også før opsigelsen.
dalgaard-sørensen har ikke skaffet nye kunder af betydning. dette har kunnet konstateres ved
at se på den totale omsætning.
christer johansson der nu er bestyrelsesformand for vida, har forklaret at han var
koncernchef hos vida da aftalen med dalgaard-sørensen blev indgået. han var koncernchef
indtil den 1. februar 1999.
                                              - 8 -
han deltog i nogle møder i forbindelse med aftalens indgåelse, men havde også tidligere mødt
dalgaard-sørensen. det blev i forbindelse med agentaftalens indgåelse oplyst at vida havde
andre agenter i danmark.
det var dalgaard-sørensen der krævede at der blev udfærdiget en skriftlig kontrakt. aftalerne
med vidas andre agenter var og er alene mundtlige. det var også første gang i hans tid hos
vida at der blev indgået aftale om fast vederlag til en agent.
han udfærdigede den fremlagte liste over kunder som vida havde handlet med. listen blev
udfærdiget i maj 1998 ud fra oplysninger, som han havde fået fra vidas datterselskaber. han
fik senere dalgaard-sørensens kommentarer til listen med angivelse af de kunder som denne -
mente han tidligere havde handlet med. han accepterede dette, uanset vida tillige havde
handlet med nogle af de af dalgaard-sørensen anførte kunder.
særlig for så vidt angår det danske trælastkompagni a/s var forholdet det at kontrakter blev
indgået med dette selskabs filialer. dalgaard-sørensen ville derfor få provision af de enkelte
kontrakter der var indgået med en filial.
dalgaard-sørensen har ikke tilført vida nye kunder, i hvert fald ikke kunder af beløbsmæssig
betydning.
rasmus nielsen har forklaret at han har været ansat som lager- og kørselsforvalter i det
danske trælastkompagni, hobro, fra april 1999 til og med marts 2000. den forretning hvor
han var ansat, er 100% ejet af det danske trælastkompagni a/s.
når der skulle købes træ, rettede han henvendelse til en "intern sælger" hos firmaet høeg-
hagen. det var sjældent der blev bestilt/købt træ fra moderselskabet. de enkelte
trælasthandlere under det danske trælastkompagni a/s havde frie hænder til indkøb. beta-
linger blev foretaget centralt over det danske trælastkompagni a/s.
han har ikke personligt handlet med dalgaard-sørensen.
bent kruse har forklaret at han er ansat i transportfirmaet sveda, århus, der blandt andet
kører transporter fra sverige. han har arbejdet for dalgaard-sørensen. nogle af de transporter
                                              - 9 -
der er omhandlet i de fremlagte transportpapirer, har han kørt for dalgaard-sørensen.
procedure
dalgaard-sørensen har til støtte for sin påstand nærmere anført at han allerede i forbindelse
med at opsigelsen blev bekræftet, tog forbehold med hensyn til at kræve kompensation. dette
forbehold må forstås i overenstemmelse med handelsagentlovens §§ 25 og 26.
opsigelsen af kontraktsforholdet har virkning fra den 13. måned efter aftalens ikrafttræden.
han har derfor krav på 2 måneders opsigelse, jf. handelsagentlovens § 22, stk. 1. da der er
opsagt med et varsel der er en måned for kort, har han krav på en måneds grundprovision.
det bestrides at der er opsagt i januar 1999.
han har tilført vida et betydeligt antal kunder. den liste over kunder som vida havde
udfærdiget, indeholdt en del af hans kunder hvilket han straks meddelte til vida. at vida har
oplysninger om hans kunder, må skyldes at listen er udfærdiget i maj 1998, på hvilket
tidspunkt vidas savværker allerede havde fået kontrakter som han havde indgået, herunder
kontrakter indgået før agentaftalens ikrafttræden.
trælasthandlere der er ejet af den danske trælasthandel a/s, skal ikke betragtes som en
enhed da dette selskab lader de enkelte filialer forestå indkøbene. det må lægges til grund
efter den forklaring der er afgivet af rasmus nielsen.
vida har ikke opfyldt provokationen vedrørende nærmere dokumentation for at vida forud for
aftalens indgåelse havde samtlige de kunder der var opført på den liste som vida udfærdigede.
efter bevisførelsen og den manglende opfyldelse af provokationen må sagsøgerens oplysninger
i den udarbejdede oversigt over kunder lægges til grund. herefter har han tilført 49 kunder.
der er også tale om kunder som han har besøgt, men ikke indgået kontrakt med. disse kunder
vil vida i fremtiden kunne drage fordel af.
de kunder som han har tilført, har hovedsageligt været mindre virksomheder. vida har under
sagen ikke givet oplysninger om at de kunder ikke fortsat er kunder hos vida, direkte betjent
eller betjent af andre agenter.
                                                - 10 -
vida har ikke i forbindelse med aftalens indgåelse oplyst at selskabet havde andre agenter i
danmark. vida har derved handlet illoyalt.
når henses til hans dokumenterede indtægtsnedgang, må det lægges til grund at han har
tilført vida kunder der fortsat handler med vida. da det endvidere ud fra sagens
omstændigheder, herunder indtægtsnedgangen, er rimeligt at tillægge ham en godtgørelse, er
han berettiget hertil efter handelsagentlovens § 26 jf. § 25, stk. 1, jf. her- ved bent iversen,
handelsagenten & eneforhandleren, 3 udg., side 175.
                                                            3
forudsætningen om at der årligt skulle sælges 20.000 m træ, er udokumenteret. såfremt
denne forudsætning var væsentlig, skulle den have været skrevet ind i aftalen.
idet der henvises til afgørelserne i ufr 1996, side 310 vl og ufr 1997, side 571 sh,
modificeret af det forhold at agentforholdet ikke har varet i lang tid, skal der udmåles en
godtgørelse svarende til hans indtjening i 8 måneder.
vida har til støtte for sin påstand nærmere anført at aftalen mundtligt blev opsagt på mødet
den 27. januar 1999. under alle omstændigheder blev aftalen opsagt ved brev og fax af 12.
februar 1999 og altså inden udløbet af første år efter aftalens indgåelse. dermed er der opsagt
rettidigt i forhold til opsigelsesvarslet på 1 måned, jf. handelsagentlovens § 22, stk. 1. der
henvises endvidere til bent iversen, handelsagenten & eneforhandleren, 3. udg., side 144 samt
betænkning 1151/1988 side 106 hvorefter opsigelsesvarslet beregnes på grundlag af hvert
påbegyndt år agenturaftalen har bestået uopsagt. det er udtrykkeligt angivet at det er den
modsatte ordning af funktionærlovens.
dalgaard-sørensen har bekræftet og dermed anerkendt opsigelsen med det angivne varsel.
dertil kommer at dalgaard-sørensens anbringende om for kort varsel først fremkommer i
påstandsdokumentet. dalgaard-sørensen er derfor afskåret fra at gøre dette gældende.
det må blandt andet ved christer johanssons forklaring lægges til grund at dalgaard-sørensen
ikke har tilført vida nye kunder. det er dalgaard-sørensens bevisbyrde at der er tilført nye
kunder, jf. erling borcher i ufr 1999b, side 79. det forhold at der i løbet af 10 måneder i 1998
                          3
alene er solgt 5.000 m træ, indicerer at der ikke har været kundetilgang af betydning.
                                               - 11 -
der er ikke oplyst forhold, hvorefter betaling af godtgørelse kan anses for rimelig. dalgaard-
sørensen har fået provision af samtlige handler. efter den 1. marts 1999 endda med 3%
                                                                                3
dalgaard-sørensen havde stillet i udsigt at der årligt kunne sælges 20.000 m træ. det var
baggrunden for at vida indgik på en for dem meget usædvanlig aftale der adskilte sig
væsentligt fra andre af vidas agentaftaler idet den indeholdt et betydeligt fast vederlag. i prak-
sis blev omsætningen væsentligt dårligere end kalkuleret, og vida havde derfor ikke andet valg
end at opsige aftalen.
i forbindelse med opsigelsen blev dalgaard-sørensen tilbudt at fortsætte som agent på
særdeles rimelige vilkår nemlig med provision på 3%. dalgaard-sørensen indtægtsnedgang
skyldes at han ikke indgik på denne favorable aftale.
vida har ikke handlet illoyalt i forbindelse med indgåelsen af aftalen. det er ikke anført i aftalen
at vida ikke måtte have andre agenter. havde dette været en væsentlig forudsætning for
dalgaard-sørensen, kunne han have fået det indføjet i aftalen der vel at mærke blev
konciperet af dalgaard-sørensens advokat.
såfremt der skal udmåles en godtgørelse til dalgaard-sørensen, skal der lægges vægt på at
agenturforholdet kun har varet i et år. hertil kommer at dalgaard-sørensen fik et fast vederlag
og ikke formidlede handler af betydning. sagen adskiller sig væsentligt fra sagen i ufr. 1996,
side 310 vl.
rettens begrundelse og resultat
det er ikke godtgjort at dalgaard-sørensen blev opsagt før ved modtagelsen af vidas brev/fax
af 12. februar 1999. da opsigelsen blev foretaget i det første år af aftaleperioden, var den
rettidig i forhold til ophør ved udgangen af marts 1999, jf. betænkning nr. 1151/1988 om
handelsagenter og handelsrejsende side 106.
der er ikke tilstrækkeligt grundlag for at fastslå at dalgaard-sørensen har skaffet vida nye
kunder af betydning eller har foranlediget en betydelig udvidelse af den bestående kundekreds.
navnlig er der ikke grundlag for at antage at der ved dalgaard-sørensen medvirken er skabt
varige fordele af betydning, når salgstallene og varigheden af agenturforholdet tages i
                                               - 12 -
betragtning.
i det begrænsede omfang dalgaard-sørensen måtte have tilført vida kunder, vil eventuel
betaling af godtgørelse under hensyn til omstændighederne ikke være rimelig.
agenturforholdet var kortvarigt, og dalgaard-sørensen fik ud over provision for indgående
handler et efter forholdene usædvanligt, betydeligt fast vederlag. dertil kommer at dalgaard-
sørensen fik tilbud om at fortsætte som agent på sædvanlige og fuldt ud rimelige vilkår.
dalgaard-sørensen får derfor ikke medhold i sin påstand.
         t h i k e n d e s f o r r e t:
sagsøgte, vida ab, frifindes.
sagsøgeren, theodor dalgaard-sørensen, skal inden 14 dage efter denne doms afsigelse til
sagsøgte, vida ab, betale sagens omkostninger med 26.000 kr.
              jens feilberg
mogens trepka                        klavs olsen
                                      (sign.)
                          udskriftens rigtighed bekræftes
                   p. j. v. sø- og handelsretten, den 09/02-01
